บ้านกับรถ
หลายคนอยู่ระหว่างการตัดสินใจว่าจะซื้อบ้านก่อนหรือจะซื้อรถยนต์ก่อนดี&#8203; กับคำถามนี้ก็ต้องย้อนถามตัวเองก่อนว่าอะไรมีความจำเป็นและประโยชน์ที่จะได้รับ
29 ต.ค. 2565

หลายคนอยู่ระหว่างการตัดสินใจว่าจะซื้อบ้านก่อนหรือจะซื้อรถยนต์ก่อนดี​ กับคำถามนี้ก็ต้องย้อนถามตัวเองก่อนว่าอะไรมีความจำเป็นและประโยชน์ที่จะได้รับ
สำหรับคนที่ไม่มีความเดือดร้อนเรื่องที่อยู่อาศัย แต่จำเป็นต้องใช้รถในการประกอบอาชีพ เช่น เป็นตัวแทนจำหน่ายสินค้าที่ต้องเดินทางบ่อย การซื้อรถก็ดูจะจำเป็นและมีประโยชน์กว่า 
แต่ถ้าคิดว่าซื้อรถ เพื่อให้ดูดีมีฐานะทั้งๆ ที่ยังต้องเช่าบ้าน แถมการเดินทางไปทำงานก็ไม่ได้ลำบาก ก็ควรจะต้องทบทวนความคิดใหม่ว่าการซื้อบ้านก็เป็นสิ่งที่ควรทำมากกว่าหรือไม่ เพราะถือเป็นการลงทุนในสินทรัพย์ที่มูลค่ามีแนวโน้มจะเพิ่มขึ้นในระยะยาว ขณะที่รถยนต์นับวันจะยิ่งมีมูลค่าลดลง รวมทั้งมีค่าใช้จ่ายในการดูแลรักษามากมาย
นอกจากนี้ หากกู้ซื้อรถก่อนกู้ซื้อบ้านนั้น สถาบันการเงินจะมองว่าเรามีความสามารถในการผ่อนชำระลดลง ซึ่งอาจทำให้โอกาสที่จะได้รับอนุมัติสินเชื่อเพื่อซื้อบ้านลดลงด้วย​​​  
ในขณะที่ซื้อบ้านก่อนอาจจะต้องใช้ระยะเวลาการผ่อนนาน 20-30 ปี ส่วนการซื้อรถก็ใช้ระยะเวลาการผ่อน 5-7 ปี 
คิดว่าทุกคนคงมีคำตอบสำหรับของตัวเอง